**Tájékoztató a szakdolgozatot leadó alapképzéses hallgatóknak**2019/20 tavaszi félév

**Szakdolgozat beadási határidő: 2020. április 27.**

**A szakdolgozatot csak elektronikus formában kell leadni! A szakdolgozat feltöltési időszaka a Neptun rendszerbe: 2020. április 20. – április 27. 24:00 óráig**

Határidő után késedelmi díj fizetése mellett, legkésőbb 2020. május 5-ig (24:00 óráig) még feltölthető a szakdolgozat.

Késedelmes benyújtás esetén az erre vonatkozó igényt a témavezető oktató részére e-mailben szükséges jeleznie és a témavezető oktatók fogják továbbítani az engedélyezett késedelmes leadás igényét a Tanulmányi osztály felé. A Térítési és Juttatási Szabályzatban meghatározott késedelmi díjat kell fizetni (1000 Ft/ naptári nap) a feltöltés dátumáig. Nem fogadható el a szakdolgozat akkor, ha a késés időtartama túllépi az 1 hetet (2020. május 5.).

A szakdolgozat késedelmes benyújtása esetén, a késedelmi díjat a hallgató Neptunban tudja kiírni és befizetni (Pénzügyek/Befizetés/Tétel kiírás, majd befizetés).

**Szakdolgozattal kapcsolatos további tudnivalók:**

A szakdolgozat elkészítésének követelményei, módszertani segédlet, nyomtatvány (pl. eredetnyilatkozat) stb., a kari weben a Hallgatók/Tanulmányok/Alap- és osztatlan képzés /Szakdolgozat menü alatt megtalálható.

**A diplomadolgozat mellékletei:**

* 1 aláírt nyilatkozatot kérünk arról, hogy a dolgozat a saját munkája. Ezt beszkennelve NEPTUNKÓD\_ENY.PDF néven elmentve, küldje el a to@ktk.pte.hu email címre (Formanyomtatvány → kari web → Hallgatók/Tanulmányok/Alap- és osztatlan képzés /Szakdolgozat menü.)

**Szakdolgozat feltöltése a Neptun Tanulmányi Rendszerbe:**

kari web → Hallgatók/Tanulmányok/Alap- és osztatlan képzés /Szakdolgozat menüben található útmutató alapján.

*További jó munkát kívánunk a szakdolgozat elkészítéséhez!*